钦定古今图书集成/明伦汇编/氏族典/第178卷 > 田稔
## 钦定古今图书集成/明伦汇编/氏族典/第178卷 > 田稔

按《高唐州志》：“稔字庆甫，少聪颖能文。既捷南宫，以民
部主事榷税淮南。正额外峻却羡馀，有臣心如水之
风。后出守蜀之保宁，时土酋不靖，稔镇以威望，多设
方略，诸酋望风逃遁，无敢窥保宁者。上功幕府，拟书
上考，以不能媚当路，调贵州之思南。三载教化大行。
居乡有田佛子之称。与弟共爨同居，至于没齿。”